Bmw

Sloganul german original al firmei este "Freude am Fahren", ceea ce se traduce liber prin //Plăcere la condus//, //Plăcere la volan//. În engleză, motto-ul companiei este "The Ultimate Driving Machine", ceea ce se traduce aproximativ prin //Cea mai sofisticată/Ultima maşină de condus//. În sectorul de piaţă al maşinilor de lux, BMW se află în competiţie directă cu alte nume prestigioase din domeniul fabricanţilor de automobile: Acura, Alfa Romeo, Audi, Cadillac, Infiniti, Jaguar, Lexus, Lincoln, Mercedes-Benz, Volvo şi Porsche.
 * [[image:bmw.jpg]]BMW**, acronimul pentru **Bayerische Motoren Werke AG** (în română //Uzina Bavareză de Motoare SA//), este un producător german de automobile, motociclete şi motoare. BMW este o companie germană organizată ca societate pe acţiuni, cel mai mare fabricant de automobile de lux la nivel mondial, având ca subdivizii ale sale alte companii producătoare de automobile, cum ar fi: BMW MINI şi Rolls-Royce. Marca britanică Rover a fost în trecut parte a concernului.

Înaintea celui de-al doilea război mondial
Compania BMW a fost fondată de Karl Friedrich Rapp în 21 iulie 1913, fiind iniţial o uzină de fabricare a motoarelor de avion, Bayerische Flugzeug-Werke. Localizarea uzinei în cartierul Milbertshofen a fost aleasă pentru că era aproape de Flugmaschinenfabrik, o uzină de fabricat avioane aparţinînd lui Gustav Otto. Sigla alb-albastră folosită pînă în prezent utilizează aceleaşi culori ca ale steagului Bavariei, sugerînd simultan o elice albă care se roteşte avînd ca fundal un albastru similar cu cel al cerului. În ?1916? compania a semnat un contract cu Austro-Ungaria pentru construirea de motoare de tip V12 asigurându-şi astfel viitoarea dezvoltare. Comanda a presupus finanţare suplimentară, care a fost asigurată prin asocierea lui Rapp cu Camillo Castiglioni şi Max Friz. Simultan cu lărgirea capitalului social compania şi-a schimbat numele în //Bayerische Motoren Werke GmbH//, devenind o societate cu răspundere limitată, GmbH. Asocierea şi creşterea prea rapidă a firmei a creat şi victime, fondatorul Karl Friedrich Rapp, fiind nevoit să părăsească compania, care a fost preluată de industriaşul austriac Franz Josef Popp în 1917 şi apoi redenumită **BMW AG** în 1918, transformîndu-se într-o societate pe acţiuni. După primul război mondial, Tratatul de la Versailles, 1919 a interzis producerea de avioane în Germania. Ca urmare, Gustav Otto şi-a închis fabrica sa de avioane, iar BMW a trecut la producţia de material rulant pentru căi ferate specializîndu-se în producţia de frîne.

Anii 1970 - 1980
La sfârşitul anilor 1970, BMW a dezvoltat o variantă sportivă a seriilor 3 şi 5, acestea numindu-se M3 respectiv M5, iniţiala "M" însemnând aici //motorsport//. Odată cu apariţia modelului din seria 6, a luat naştere proiectul BMW M6. Principalul concurent al modelelor M al firmei BMW este reprezentat de modelele AMG al concernului Mercedes-Benz.
 * [[image:http://upload.wikimedia.org/wikipedia/commons/thumb/b/b1/BMW_building_munich.jpg/250px-BMW_building_munich.jpg width="248" height="202" caption="Sediul central al BMW în München, Germania."]]Sediul central al BMW în München, Germania || [[image:63-web.jpg]] ||